Tolong jelaskan mengenai Lesley Manville dalam bahasa melayu

Lesley Manville OBE (lahir 12 Mac 1956) merupakan pelakon filem, teater dan televisyen Inggeris yang banyak berkolaborasi dengan pengarah Mike Leigh. Beliau pernah memenangi Pelakon Wanita British Tahunan oleh London Film Critics Circle Award pada tahun 2002 dan 2010 menerusi filem All or Nothing (2002) dan Another Year (2010). Beliau turut pernah memenangi Pelakon Wanita Terbaik dalam National Board of Review Award dan dicalonkan dalam Anugerah BAFTA bagi kategori Pelakon Pembantu Wanita Terbaik.

Manville turut terlibatr dalam pementasan As You Like It (1985), Les Liaisons Dangereuses (1986), His Dark Materials (2005), The Alchemist (2006), All About My Mother (2007) dan Six Degrees of Separation (2010). Pada tahun 2012, beliau dicalonkan untuk Anugerah Olivier bagi wataknya dalam pementasan Grief (2011), sebelum memenanginya pada tahun 2014 untuk watak dalam pementasan Ghosts (2013).

Beliau bertemu suami pertamanya yang juga seorang pelakon, Gary Oldman ketika bekerja di Royal Court Theater. Oldman telah meninggalkan Manville pada tahun 1989, iaitu tiga bulan selepas anak lelaki mereka, Alfie dilahirkan. Suami kedua beliau ialah Joe Dixon. Pada tahun 2007, Manville tinggal bersama anaknya di East Grinstead, West Sussex.